b"\n_START_ARTICLE_\nPetra (Mallorca)\n_START_SECTION_\nHist\xc3\xb2ria\n_START_PARAGRAPH_\nEn els darrers temps de domini musulm\xc3\xa0 va formar part del districte de Yiynau-Bitra, en el Repartiment, despr\xc3\xa9s de la conquesta de Mallorca per Jaume I, Petra va quedar integrada dins la part reial, la qual el rei repart\xc3\xad entre els seus cavallers, sent-ne el gran beneficiari Pere de Portugal. Petra fou propietat dels cavallers de les fam\xc3\xadlies Burgues, Sant Joan, Sant Mart\xc3\xad, Desbach i Sureda. _NEWLINE_El 1248 segons la butlla d'Innocenci IV existia una esgl\xc3\xa9sia dedicada a Sant Pere._NEWLINE_El 1300 es crea una pobla reial segons les ordinacions de Jaume II de Mallorca._NEWLINE_Durant els segles XVI i XVII, Petra era una localitat de les m\xc3\xa9s puixants de Mallorca quant a nombre d'habitants i a producci\xc3\xb3 agr\xc3\xadcola, principalment cerealista. \xc3\x89s en aquest per\xc3\xadode que es duen a terme les obres dels dos edificis m\xc3\xa9s rellevants del poble, l'Esgl\xc3\xa9sia de Sant Pere d'estil g\xc3\xb2tic i el Convent de Sant Bernad\xc3\xad d'estil renaixentista. A partir del segle XVIII Petra hagu\xc3\xa9 de suportar llargues temporades d'epid\xc3\xa8mies i de sequeres que minvaven la poblaci\xc3\xb3 i les collites._NEWLINE_Fins a 1982 va incloure el poble d'Ariany._NEWLINE_Petra hi \xc3\xa9s a altres pa\xc3\xafsos, no nom\xc3\xa9s existeix a Mallorca._NEWLINE_La poblaci\xc3\xb3 de Petra ha augmentat molt aquests darrers anys, fins als 3.100 habitants (2013)."